text: Brand sendte farlig røg ind over byen
  05 september 2017 kl. 06.14
  Sundhedsskadelig røg fra brand hos autolakerer tvang folk i Vejen by til at blive indenfor.  
  Tirsdag morgen advarede sirener imod farlig røg i Vejen by. Klokken 7.54 udsendte Syd- og Sønderjyllands Politi en beredskabsmeddelelse om røgen. Der var udbrudt brand i et autoværksted på Håndværkervej i byen.
  Brandalarmen gik kl. 6, og Trekantbrand fra Vejen og Skodborg var tirsdag morgen i gang med at bekæmpe ilden. Den kom ved 8-tiden under kontrol, og slukningsarbejdet fortsatte hen af formiddagen, oplyser indsatsleder Arne Christensen fra Trekantbrand til TV SYD.
  Klokken et minut over otte afvarslede politiet. Der var der ikke længere sundhedsskadelig røg ind over Vejen By, og folk kunne igen gå udendørs samt åbne vinduer og ventilation. 
  Hør indsatsleder Arne Christiansen fra Trekantbrand fortælle:
  
  